
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


ШЕШІМ

	2026 жылғы «30» қаңтар
	        № 15
	               Мәскеу қаласы




Еуразиялық экономикалық одақтың кедендік аумағында карантиндік фитосанитариялық бақылауды (қадағалауды) жүзеге асыру тәртібі туралы ереженің 3.2-тармағына өзгеріс енгізу туралы 

Санитариялық, ветеринариялық-санитариялық және карантиндік фитосанитариялық шараларды, шұғыл фитосанитариялық шараларды қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа тіркелген № 12 қосымша) 18-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентіне  тіркелген № 1 қосымшаның 50-тармағына сәйкес Еуразиялық экономикалық комиссия Кеңесі шешті:
1. Кеден одағы комиссиясының 2010 жылғы 18 маусымдағы № 318 шешімімен бекітілген Еуразиялық экономикалық одақтың кедендік аумағында карантиндік фитосанитариялық бақылауды (қадағалауды) жүзеге асыру тәртібі туралы ереженің 3.2-тармағы мынадай мазмұндағы абзацпен толықтырылсын:
«Тағайындалған мемлекеттің уәкілетті органының лауазымды тұлғасы фитосанитариялық сертификатта көрсетілген карантинге жатқызылған өнімді алушының осы карантинге жатқызылған өнім партиясын алушы болып табылмағаны фактісін анықтаған жағдайда (карантинге жатқызылған өнімді алушының оның карантинге жатқызылған өнім партиясын жөнелтушімен шарттық қатынастарының жоқтығы туралы ресми өтініші келіп түскенде және (немесе) карантинге жатқызылған өнім тағайындалған мемлекеттің салық органынан карантинге жатқызылған өнімді алушының мәртебесі туралы (әрекет етпейтін, тіркелмеген) мәліметтер келіп түскенде), тағайындалған мемлекеттің уәкілетті органы 15 күнтізбелік күн ішінде бұл туралы жөнелтілген мемлекеттің уәкілетті органын хабардар етеді. Осындай бұзушылықпен ресімделген және бірінші хабардар етуден кейін берілген фитосанитариялық сертификат қайталап анықталған жағдайда (аталған факт анықталған күннен бастап 1 жыл ішінде), жөнелтілген мемлекеттің уәкілетті органы тағайындалған мемлекеттің уәкілетті органынан осындай мерзімде жіберілген қайталама хабарламаны алғаннан кейін, фитосанитариялық сертификатта экспорттаушы ретінде көрсетілген өтініш берушіге, фитосанитариялық сертификат берілгеннен кейін карантинге жатқызылған өнімді алушының мәртебесі өзгерген жағдайларды қоспағанда, осындай тағайындалған мемлекеттің алушыларының атына келесі фитосанитариялық сертификатты беруден бас тартады. Мұндай бас тарту жөнелтілген мемлекеттің уәкілетті органы тағайындалған мемлекеттің уәкілетті органынан тиісті хабарламаны алғаннан кейін 60 күнтізбелік күн ішінде қолданылады.». 
2. Осы Шешім ресми жарияланған күнінен бастап 30 күнтізбелік күн өткен соң күшіне енеді.

